Kambro | www.kampforum.co.za
Mon, 12/11/2018 - 18:24
....'n heerlike padstal met seker omtrent 6 karavaan staanplekke en 'n puik ablusieblok. Dit is geleë reg langs die N12 tussen Driesusters en Kimbeley, so 25km noord van Britstown. Dit is in die middel van die Karoo met die lieflikste sterreprag in die nag. Dis net die regte oorslaapplek vir jou.
Ek ondersteun Len se taksering van Kambro. Dit is inderdaad 'n heerlike plek om oor te bly op die N12. Baie lekker tuisgemaakte pasteie en Karoo lam is beskikbaar in die winkel/padstal en jy kan selfs 'n aandete bestel sou jy so voel. Daar is wel nie 'n swembad nie, maar daar is wel 'n plaasdam met skoon water waarin jy kan gaan afkoel.
Hieronder foto's van 'n staanplek en die ablusieblok. Al ses die staanplekke lyk dieselfde. Jy stop jou wa so dat jy sommer direk op die gras uitklim.
Ons het op 17 Desember weer hier oorgeslaap. Alhoewel dit baie droog is in die Karoo en die gras op die kampeerplekke maar kol-kol is, is die res van die geriewe steeds puik en kan jy met 'n geruste hart hier oorbly.
Ek is juis nou besig om te…
Ek is juis nou besig om te beplan vir ons trip April tot Mei na ATKV Goudini, en kyk na plekke om oor te slaap. Vir so ver rit, slaap ek graag twee nagte oor op een plek, dit gee ons tyd om sommer ook die omgewing te verken., en ek sien dit is op die N12.
Dankie vir die opdatering👍
Tue, 08/01/2019 - 11:28
Ek't nog nooit by Kambro…
Ek't nog nooit by Kambro gekamp nie, maar het al verskeie kere in die selfsorg-eenhede oorgebly. Skitterende plek.
Ek weet nie of dit ook die geval is as jy daar kamp nie, maar gaste in die selfsorg-eenhede ontvang 'n vars tuisgebakte broodjie met aankoms.
Wilma Strauss is 'n uitstekende gasvrou.
.............dat jy sê van die broodjie want as ek weer daar oornag-kamp, gaan ek by Wilma aandring op ook 'n broodjie !
Sat, 12/01/2019 - 19:54
Ek gaan nêrens bespreek nie,…
Ek gaan nêrens bespreek nie, net haak en sleep. Die plan is om so die eerste Sondag oggend van April hier te vertrek, en dan af te karing tot in Goudini, daar basis op te slaan, en van daar rond te ry. Al neem dit my 'n week tot by Goudini, wie gee om😂
Kambro is op die lysie vir so twee tit drie nagte.
Jurgens Ci- DIE WAARHEID 2,422
Januarie 2019 Koffiekroeg! 151
Jurgens Ci- DIE WAARHEID 10 202